CELEX: 62022TN0029
Language: fi
Date: 2022-01-18 00:00:00
Title: Asia T-29/22: Kanne 18.1.2022 – Polynt v. ECHA

14.3.2022   
            
            
               FI
            
            
               Euroopan unionin virallinen lehti
            
            
               C 119/50
            
         
      Kanne 18.1.2022 – Polynt v. ECHA
      (Asia T-29/22)
      (2022/C 119/72)
      Oikeudenkäyntikieli: englanti
      
         Asianosaiset
      
      
         Kantaja: Polynt SpA (Scanzorosciate, Italia) (edustajat: asianajajat C. Mereu ja S. Abdel Qader)
      
         Vastaaja: Euroopan kemikaalivirasto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan ECHA:n valituslautakunnan asiassa A-009-2020 9.11.2021 tekemän päätöksen
               
            
                  —
               
               
                  toteamaan – tai määräämään ECHA:n antamaan uuden päätöksen, jossa todetaan –, että kantaja vapautetaan velvollisuudesta toimittaa lisätietoja ECHA:lle ylivoimaisestä esteestä johtuvan tuotannon lopettamisen jälkeen ja
               
            
                  —
               
               
                  velvoittamaan ECHA:n korvaamaan kaikki kantajan oikeudenkäyntikulut ja tälle valituslautakunnassa käydyssä menettelyssä aiheutuneet kulut ja kyseisen oikeudenkäynnin ja menettelyn aikana maksetut maksut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1)
               
               
                  Ensimmäinen kanneperuste, jonka mukaan valituslautakunta on tehnyt oikeudellisen virheen katsoessaan, että aineen 1,3-diokso-2-bentsofuraani-5-karboksyylihappo nonan-1-olin kanssa (EY-numero 941-303-6) (jäljempänä aine) valmistuksen lopettaminen ylivoimaisesta esteestä johtuvien syiden takia ei vapauta kantajaa velvollisuudesta toimittaa vaadittuja tietoja aineen alkuperäisessä vaatimustenmukaisuuden tarkistuksessa.
               
            
                  2)
               
               
                  Toinen kanneperuste, jonka mukaan valituslautakunta otti vääristyneellä tavalla huomioon asiakirja-aineiston näytön ja (i) päätyi tämän perusteella väärään oikeudelliseen päätelmään ja (ii) vaati kantajaa esittämään näyttöä hypoteesin, jota ei ole tuettu todistein, kannalta.
               
            
                  3)
               
               
                  Kolmas kanneperuste, jonka mukaan valituslautakunta on tulkinnut ja soveltanut väärin asetuksen (EY) N:o 1907/2006 (REACH) (1) 42 artiklan 1 kohtaa ja 50 artiklan 2 kohtaa.
               
            
                  4)
               
               
                  Neljäs kanneperuste, jonka mukaan valituslautakunta on tulkinnut ja soveltanut väärin REACH-asetuksen 5 ja 6 artiklaa.
               
            
                  5)
               
               
                  Viides kanneperuste, jonka mukaan valituslautakunta on katsonut virheellisesti, että kantajalle ei annettu ECHA:n verkkosivustolla valmistuksen lopettamisen seurauksista saatavilla olevalla ohjeistuksella täsmällisiä vakuutuksia ja että ECHA ei ole loukannut oikeusvarmuuden ja luottamuksensuojan periaatteita.
               
            
                  6)
               
               
                  Kuudes kanneperuste, jonka mukaan valituslautakunta on tulkinnut ja soveltanut virheellisesti suhteellisuusperiaatetta ja oikeutta hyvään hallintoon.
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EU) N:o 1907/2006 (EUVL 2006, L 396, s. 1).